﻿ SESIUNEA ORGANIZATĂ DE ICCV „MODELUL SOCIAL ROMÂNESC ÎN PERSPECTIVA URMĂTOARELOR DOUĂ DECENII” (10 IUNIE 2004, BUCUREŞTI) SIMONA VONICA RĂDUŢIU În data de 10 iunie 2004, Institutul de Cercetare a Calităţii Vieţii, Academia Română, a găzduit manifestarea ştiinţifică „Modelul social românesc în perspectiva următoarelor două decenii”, ce se înscrie în programul de elaborare a ,,Strategiei naţionale de dezvoltare durabilă a României – ORIZONT 2025. Evenimentul a fost organizat de Administraţia Prezidenţială a României, Programul Naţiunilor Unite pentru Dezvoltare, Institutul de Cercetare a Calităţii Vieţii, Institutul de Sociologie al Academiei Române şi Facultatea de Sociologie şi Asistenţă Socială, Universitatea Bucureşti, în cadrul proiectului Strengthening the Institutional Capacity of the Presidential Administration of Romania („Întărirea 1 capacităţii instituţionale a Administraţiei Prezidenţiale a României”) . Conform hotărârii de guvern aprobate în anul 2003, din punct de vedere ştiinţific coordonatorul pentru sprijinirea elaborării Strategiei Dezvoltării Durabile a României este Academia Română prin institutele sale, dimensiunea socială fiind coordonata de Prof. univ. dr. Cătălin Zamfir. Conform documentelor OECD, prin „strategie de dezvoltare durabilă” se înţelege: un set coordonat de procese participative de analiză, dezbateri, întărire a capacităţilor, planificare şi investiţii, ce integrează obiectivele economice, sociale şi de mediu ale societăţii, căutând echilibre şi compromisuri (trade-offs) acolo 2 . unde ele nu sunt posibile Conform definiţiei adoptate, proiectul a urmărit organizarea unei serii de întâlniri cu experţii în diferite domenii. Acest atelier de lucru a fost orientat spre domeniul social şi şi-a propus să dezbată, într-un grup restrâns de specialişti, perspectivele asupra modelului social românesc. În această direcţie, discuţiile s-au axat asupra unor subiecte de maxim interes în raport cu tema aleasă, precum: 1 www.undp.ro/governnance/presidency.php. 2 OECD/DAC Strategies for Sustainable Development. Practical Guide for Development Cooperation, March 2001 citat în „Cadru metodologic pentru pregătirea strategiei naţionale de dezvoltare durabilă”, material distribuit de PNUD cu ocazia desfăşurării atelierului de lucru. CALITATEA VIEŢII, XV, nr. 3–4, p. 373–382, Bucureşti, 2004 374 SIMONA VONICA RĂDUŢIU 2 acţiunea politică şi dezvoltarea socială, România şi viitoarea construcţie europeană, analiza SWOT a modelului social românesc – ORIZONT 2025 şi ţintele/ 3 . obiectivele; propuneri de scenarii – ORIZONT 2025 La acest atelier de lucru au participat cercetători din ICCV, reprezentanţi ai Institutului Naţional de Cercetări Economice şi ai Institutului de Sociologie, alţi reprezentanţi din Academia Română, din cadrul Facultăţii de Sociologie şi Asistenţă Socială, Universitatea Bucureşti, reprezentanţi ai Programului Naţiunilor Unite pentru Dezvoltare, precum şi ai autorităţilor centrale, respectiv Ministerul Muncii, Solidarităţii Sociale şi Familiei, Institutul Naţional de Cercetare Ştiinţifică în domeniul Muncii şi Protecţiei Sociale şi Administraţia Prezidenţială. Lucrările au fost moderate de Prof. univ. dr. Ioan Mărginean, director adjunct al Institutului de Cercetare a Calităţii Vieţii şi cercetător ştiinţific Ion Glodeanu, Institutul de Sociologie, în calitate de co-organizatori. Atelierul de lucru a fost 4 facilitat de Marian Staş, preşedintele Fundaţiei CODECS pentru leadership . Agenda evenimentului a cuprins o secţiune referitoare la Acţiunea politică şi dezvoltarea socială, România şi viitoarea construcţie instituţională, Analiza SWOT: modelul social românesc – Orizont 2025, Ţinte / obiective. Propuneri de scenarii – Orizont 2025 şi Sinteza atelierului de lucru, concluzii. Practic, întreaga manifestare a fost organizată ca o contribuţie colectivă la realizarea analizei SWOT care a debutat odată cu prima prezentare. Următoarea parte a articolului îşi propune să analizeze detaliat subiectele abordate în cadrul acestei sesiuni de lucru extrem de dinamice, organizată în structura unei sesiuni ştiinţifice, dar în cadrul căreia lucrările prezentate nu au reprezentat un scop în sine, ci doar au deschis dezbaterile aprinse axate, în principal, pe modelul social românesc, respectiv asupra strategiei naţionale de dezvoltare durabilă. În acord cu definiţia propusă de co-organizatori (reprezentanţii UNDP), prin dezvoltare durabilă se înţelege un proces coordonat, participativ, iterativ şi ciclic de gândire şi acţiuni în vederea îndeplinirii obiectivelor economice, de protecţie socială, într-o manieră echilibrată şi integrată. Acest proces cuprinde analiza situaţiei, formularea politicilor şi planurilor de acţiune, 5 implementarea, monitorizarea şi revizuirea lor periodic . Evenimentul a debutat cu prezentarea în linii mari a proiectului şi a activităţilor întreprinse deja, organizarea evenimentului (prezentări, analiza SWOT). Atelierul de lucru organizat de ICCV în data de 10 iunie a reprezentat ultimul eveniment din această serie de evenimente concentrate spre consultarea experţilor în domenii specifice. În cadrul atelierului de lucru, Prof. univ. dr. Ioan Mărginean a prezentat lucrarea Modelul social românesc din perspectiva calităţii vieţii populaţiei. 3 www.iccv.ro/romana/index.html. 4 http://www.codecs.ro/site0/site.htm. 5 Cadru metodologic pentru pregătirea strategiei naţionale de dezvoltare durabilă, material distribuit de PNUD cu ocazia desfăşurării atelierului de lucru. 3 SESIUNEA: „MODELUL SOCIAL ROMÂNESC” 375 Următoarea prezentare a fost făcută de cercetătorul principal Oscar Hoffman şi cercetător principal Ion Glodeanu: Câştigători şi perdanţi în procesele de schimbare socială în România. Conferenţiar doctor Gabriela Drăgan a supus atenţiei un subiect de maxim interes în contextul integrării europene: Agenda Lisabona şi modelul social european. Mihai Dumitru cercetător principal a prezentat: Conexiunile dezvoltării: pieţe, libertăţi şi surse de viaţă. Cercetător principal Laureana Urse a prezentat: Clasa mijlocie în contextul integrării europene. Fiecare prezentare a generat ample discuţii şi comentarii pe marginea subiectelor abordate, constituind un punct de plecare pentru propuneri de analiză SWOT a modelului social românesc. Prof. univ. dr. Ioan Mărginean a analizat modelul social românesc din perspectiva calităţii vieţii (a se vedea articolul din acest număr de revistă). Prezentarea a început cu discuţia despre modelul social în România. Prima întrebare adresată de autor şi supusă dezbaterii a fost: „există un model social românesc, al României, caracteristic numai României?” Autorul a adus argumente în favoarea acceptării acestei sintagme, ca un concept ştiinţific care enunţă elementele sistemului social. Este minimul ce se poate accepta general. Calitatea vieţii a fost considerată ca fiind cea mai bună abordare asupra modelului social, în principal datorită eliberărilor ideologice, dar şi datorită indicatorilor utilizaţi drept criterii de evaluare: indicatori demografici, economici, de mediu etc. Au fost amintite preocupările EUROSTAT pentru dezvoltarea indicatorilor sociali, incluzând cercetarea iniţiată de un institut de cercetări sociale din Berlin denumită EUROMODUL. În aceeaşi direcţie se înscriu şi cercetările de calitatea vieţii din ICCV orientate spre o viziune globală, cuprinzătoare, pe indicatori obiectivi şi subiectivi de evaluare a stărilor existente. Conceptul de dezvoltare durabilă a fost criticat datorită caracterului strict normativ. „Nu resping termenul ca atare, ci semnificaţia care vrea să i se dea dincolo de ideea de dezvoltare ca atare, care implică efectul de durabilitate. Dacă nu e durabil, nu e dezvoltare, ceea ce nu înseamnă că nivelul atins la un moment dat se păstrează pentru totdeauna”. Orice criză într-o sferă a vieţii social-economice afectează mai mult sau mai puţin procesele de dezvoltare. Demersul indicatorilor sociali contribuie la concretizarea obiectivelor dezvoltării. Cea de a doua lucrare a fost: Câştigători şi perdanţi în procesele de schimbare socială în România, prezentată de: cercetător principal Oscar Hoffman şi cercetător principal Ion Glodeanu. Autorii au considerat ca perspective alternative de analiză a fenomenului: problema câştigătorilor şi perdanţilor care intră în domeniul analizelor micro- sociale, costurile sociale aferente schimbării şi au propus modelul social european stabilit în documentele Lisabona 2000 ca un model dezirabil, în raport cu care pot fi analizate costurile sociale. După cum sublinia Oscar Hoffman, pentru a vorbi despre perdanţi şi câştigători, avem nevoie de o definiţie a schimbării promovată mereu de actorii 376 SIMONA VONICA RĂDUŢIU 4 sociali, care sunt actorii capabili să promoveze schimbarea. Se ridică, bineînţeles, întrebarea în ce măsură această schimbare poate să se difuzeze în structura socială. În acest context particular, Oscar Hoffman a considerat că actorii care ar trebui puşi pe primul plan sunt, în primul rând, actorii care au acţionat şi înainte de 1989. Trebuie avute totodată în vedere noile direcţii şi, mai ales, sarcini stabilite de către statele membre, în cadrul Agendei Lisabona – 2000: scopul ambiţios ca, până în anul 2010, economia Uniunii Europene să devină cea mai competitivă pe plan internaţional. Pentru realizarea efectivă a unui obiectiv de o asemenea anvergură, actorii schimbării luaţi în considerare în analiză ar trebui să fie actorii promotori ai schimbării noastre, precum actorii din cercetare, învăţământ şi industrie. Cercetătorii, profesorii, dar şi cei din domeniul informaticii ar trebui să fie pe primul plan, dar din practică, din păcate, aceşti actori continuă să rămână pe planul doi. Un model social românesc trebuie să fie cuplat tendinţelor mari ale Uniunii Europene, în principal datorită faptului că nu putem să ne prezentăm într-o competiţie globală cu un model autarhic. Oscar Hoffman consideră că modelul nostru este unul perdant pentru că, de la început, actorii de bază ai schimbării contemporane sunt puşi pe planul doi sau trei: cercetătorii, profesorii, cei din domeniul de informatică. Din acest punct de vedere, orice schimbare trebuie să înceapă cu identificarea actorilor care vor putea susţine strategia şi îi vor da realitate. Ei vor fi principalii actori sociali ai modelului şi purtători legitimi ai acestei schimbări. Ca o primă concluzie, din păcate, la nivelul câştigătorilor se realizează o disfuncţie între ceea ce noi numim câştigători nelegitimi, practic un procent de transfer al costurilor sociale spre câştigătorii potenţiali legitimi transformându-i în mare măsură pe aceştia în perdanţi. Perdanţii noştri se vor găsi, în mare măsură, în grupurile care ar trebui să fie susţinătorii tranziţiei şi principalii beneficiari. Dar cine sunt perdanţii potenţiali? Autorul a enumerat: persoanele din ramurile industriale restructurate, … zona agriculturii, care la noi încă funcţionează cu 45% din populaţie şi persoanele vulnerabile: bătrâni, femei cu familii dezorganizate, persoane cu diferite handicapuri. În viziunea autorului, la ora actuală pot fi identificaţi doi piloni principali ai susţinerii dezvoltării: guvernarea (responsabilă pentru interesul public) şi managerii. Luând ca exemplu domeniul agriculturii, autorul a subliniat importanţa alegerilor făcute de România şi efectele directe asupra dezvoltării durabile: Dacă mergem spre o agricultură competitivă, ar trebui să avem în vedere două mari opţiuni pe care noi nu le-am studiat încă, din punctul de vedre al implicaţiilor sale sociale. Dacă mergem pe agricultură mare, centralizată, aşa cum se pare că ar vrea guvernul, atunci trebuie să vedem ce se întâmplă cu masa mare a micilor producători de subzistenţă care se vor vedea în situaţia de a nu avea, iar dacă mergem pe o altă alternativă, pe cea ecologică, pe termene mai mici, ar trebui să vedem care sunt sursele financiare. Problema nu se mai pune în termenii dacă ne integrăm în Uniunea Europeană, ci ce facem după ce ne integrăm. 5 SESIUNEA: „MODELUL SOCIAL ROMÂNESC” 377 Cercetător principal Manuela Stănculescu a adresat autorului întrebarea: Cine ar fi perdanţii legitimi? Oscar Hoffman a răspuns că definind perdanţii legitimi ca perdanţii potenţiali, într-o politică optimă, corectă, numărul perdanţilor propriu-zişi trebuie să fie cât mai redus: Am vorbit aici de perdanţi dar de perdanţi potenţiali, ei trebuie cât mai mult trecuţi în zona câştigătorilor pe baza criteriilor sociale, acesta este noul liberalism al securităţii sociale. Ion Glodeanu a continuat răspunsul subliniind că în orice model social cineva trebuie să piardă, dar ideal ar fi un model în care pierd cât mai puţini. O posibilă soluţie în acest sens ar fi reprezentată de reconversia profesională. Ioan Mărginean a considerat că există câştigători legitimi sau nelegitimi (frauduloşi), iar perdanţii sunt pur şi simplu perdanţi. Gabriela Drăgan a avut o observaţie referitoare la modelul propus de dl. Oscar Hoffman: Modelul pe care l-aţi propus mi se pare uşor dezechilibrat. Ne vorbiţi de o singură categorie de câştigători, cei nelegitimi, dar nu există şi legitimi? De pildă, nu putem include antreprenorii? Perdanţii sunt nelegitimi şi potenţiali: cei din industriile restructurate, din agricultură şi categoriile vulnerabile. Se impune o modificare. Care sunt perdanţii efectivi? Care sunt cei legitimi şi cei nelegitimi? Cercetător principal Ana Bleahu a avut observaţii asupra logicii perdanţilor – câştigătorilor: Vroiam să atrag atenţia asupra perdanţilor care sunt ascunşi de datele statistice, mă refer strict la lucrătorii în agricultură nerenumeraţi, care sunt practic cei care au o bucată de pământ, dar nu au nici un fel de venit cash, un venit monetar. La nivel rural, şomerii, practic cei care primesc nişte bani de la stat sunt câştigători, fiind cei care au o situaţie financiară net superioară celor care sunt încadraţi ca muncitori familiali nerenumeraţi. Mihai Dumitru a abordat în comunicarea sa utilitatea analizei modelului social românesc. Un rol important pentru abordarea unui demers metodologic solid şi aplicativ este definirea variabilelor. Mihai Dumitru a subliniat faptul că: teoriei normative i-a substituit sociologia constructivă, deci sociologia care tentează să participe la construcţia socială. Pornind de la un posibil model istoric comparabil cu realitatea românească de astăzi, Mihai Dumitru a subliniat realizările din cercetarea românească: ce a acumulat, în ultimii 20 de ani, cercetările privind structura socială, schimbările demografice, dar mai ales problema stabilităţii, mobilităţii sociale, problemele calităţii vieţii, problemele structurii sociale şi inegalităţii sociale . Autorul a supus apoi dezbaterii existenţa unui model social românesc. În acest sens, autorul a propus analiza pe baza selecţiei a celor trei variabile mari: şanse de viaţă, libertăţi şi pieţe. A fost subliniată importanţa elaborării indicatorilor sociali ca instrumente de monitorizare a modelului social românesc. 378 SIMONA VONICA RĂDUŢIU 6 În continuare, Marta Nora Ţărnea, secretar de stat pentru domeniul social, Ministerul Muncii, Solidarităţii Sociale şi Familiei a prezentat liniile directoare ale reformei în domeniul asistenţei sociale, mai precis, ale construcţiei instituţionale. Începând cu anul 2005, urmează să se înfiinţeze Observatorul Social şi Inspecţia Socială. Observatorul Social va fi o instituţie care va colecta toate datele referitoare la beneficiari şi va permite o cunoaştere mai bună a situaţiile familiilor beneficiarilor. Inspecţia Socială, la rândul ei, va oferi un răspuns responsabilităţii faţă de banii publici, prin posibilitatea controlului transparent al banilor publici. Inspecţia de sistem va inspecta nu numai serviciile sociale şi asistenţă, dar şi asigurările sociale. În anul 2006 acestor construcţii instituţionale li se adaugă ultimele două: Va avea loc o unificare a tuturor organismelor, autorităţi care funcţionează: Autoritatea pentru Copil, Autoritatea pentru Handicap, Agenţia Naţională pentru Protecţia Familiei, toate vor fi unificate într-o autoritate naţională de reglementare pentru familie, autoritate care va aplica, va fi responsabilă de implementarea politicile guvernului, respectiv ale ministerului. (...) Ultima construcţie care se va face în anul 2006 va fi Agenţia Naţională pentru Plăţi, Prestaţii Sociale. Ca motive principale ale acestor modificări instituţionale, d-na secretar de stat a subliniat alinierea la standardele Uniunii Europene. Respectarea dreptului cetăţenilor de liberă circulaţie înseamnă că alocaţiile familiale trebuie să devină exportabile: Va fi totodată închiderea ciclului de securitate, în sensul că avem pensiile ca asigurări sociale, avem sănătatea ca asigurări de sănătate, dar nu avem alocaţiile familiale, în sensul de securitate socială pe care o au foarte multe state europene. Sigur că în domeniul asigurărilor de familie, în Europa mijloacele sunt diverse. Dacă la pensii şi sănătate lucrurile sunt aproape la fel, indiferent de mecanismul tehnic, la familie lucrurile stau diferit: unele state plătesc această alocaţie familială din impozite şi altele plătesc din taxe. Opţiunea României, deocamdată, este din impozite. Manuela Stănculescu a întrebat care va fi sfera de acoperire vizată de Observatorul Social, mai exact, dacă toate familiile din România vor intra în această bază de date a observatorului social. D-na secretar de stat Marta Ţărnea a răspuns că, în principiu, formatul electronic promovat prin stabilirea sistemului de administrare a informaţiilor va permite ca fiecare beneficiar să completeze un formular unic care îi va răspunde automat la care dintre alocaţiile sau serviciile sociale este îndreptăţit să aplice. Pentru simplificarea procedurii şi pentru ca fluxul financiar să fie îndreptat spre beneficiar, în sensul că sumele de bani vor ajunge cât mai repede la beneficiar, plata urmează să fie asigurată de o singură casă externalizată de plăţi. Luând în considerare reglementările la nivel local, Manuela Stănculescu a adresat o nouă întrebare: Ce se va întâmpla dacă se va constata că vor fi mai mulţi eligibili decât acum? Marta Ţărnea a răspuns că există două posibilităţi. Se poate ca beneficiarii să fie mai mulţi, iar plata se va face la minister şi nu la primării. A doua surpriză: 7 SESIUNEA: „MODELUL SOCIAL ROMÂNESC” 379 când oamenii vor completa veniturile pe propria răspundere vom constata că unele familii din România au alte venituri decât cele pe care le declară. Mihai Dumitru a ridicat problema schimbărilor de pe agenda publică, prin accentul pus asupra grupurilor vulnerabile la excluziune socială. Continuând discuţia referitoare la datele incluse în sistemul de administrare a informaţiilor, şi-a exprimat dezacordul cu privire la includerea datelor privind veniturile pentru toată populaţia. Moderatorul a sintetizat principalele idei: motivarea actorilor care trebuie să se transforme în câştigători, nu în perdanţi şi reconversia profesională, care permite să te reinventezi. Gheorghe Socol a propus continuarea discuţiei, dar concentrarea mai clară asupra modelului social românesc. Referindu-se la noile construcţii instituţionale prezentate de d-na secretar de stat, a adresat întrebarea: În ceea ce priveşte unificarea, de ce să aşteptăm până în 2006, de ce nu acum? Gabriela Drăgan a adresat un comentariu d-nei secretar de stat: Preluând ideea perdanţilor, ne-aţi spus că Ministerul va interveni, va acţiona în aşa fel încât va elimina existenţa perdanţilor. Este, după părerea mea, dacă îmi permiteţi, imposibil să elimini perdanţii, pentru că ei vor exista întotdeauna. Ceea ce poate face ministerul este să le ofere asistenţa socială necesară. Şomerii vor continua întotdeauna să existe într-o economie. D-na secretar de stat Marta Ţărnea şi-a reafirmat convingerea că există modele fără perdanţi, în sensul că perdanţii există oricum, dar nu trebuie planificaţi: Sunt două lucruri diferite: nu îi planifici în modelul tău. Şomerii sunt o categorie accidentală, care nu sunt consideraţi perdanţi. În ceea ce priveşte reconversia forţei de muncă la meseriile care dispar, sunt absolut de acord. În ceea ce priveşte pensiile ocupaţionale, propunerea legislativă există deja în Parlament, trebuie să iasă legea. Este vorba de un sistem de pensii pe trei piloni: pilonul public, pilonul ocupaţional şi gestionat privat. D-na secretar de stat a prezentat din nou instituţiile care urmează să fie înfiinţate în cadrul reformei în domeniul social şi suportul financiar necesar oferit, atât de Banca Mondială, cât şi de Guvernul României. A fost, de asemenea, anunţată o dezbatere publică în ceea ce priveşte reforma în domeniul social. Ioan Mărginean intervine arătând că în ţările dezvoltate (SUA, Europa Occidentală) susţinătorii pensiilor ocupaţionale sunt, cu precădere, statul, pentru funcţionarii publici, şi unele companii, ca beneficii suplimentare, pentru angajaţii săi, or în România, în preconizatele asigurări ocupaţionale, sunt excluşi salariaţii din sectorul public. Următoarea expunere a fost realizată de Gabriela Drăgan, director al departamentului de studii europene, Institutul European din România şi conferenţiar doctor la Academia de Studii Economice, Facultatea de relaţii economice internaţionale. Autoarea şi-a propus să treacă în revistă patru elemente importante: dacă există sau nu există un model european, principalele momente din 380 SIMONA VONICA RĂDUŢIU 8 evoluţia politicii sociale europene şi evoluţia economiei moderne în perioada post- belică, Agenda Lisabona 2000 şi provocările pe care le confruntă în momentul de faţă politica socială europeană. În ceea ce priveşte modelul social european, s-a afirmat că nu există un model unic social european, înţelegându-se prin aceasta o legislaţie clară europeană care se aplică unitar peste tot. Reglementările comunitare din domeniul social acceptate de comun acord de către toate statele membre sunt incluse în capitolul 13 din acquis-ul comunitar. Principalele provocări adresate politicii sociale europene sunt: provocarea demografică: îmbătrânirea rapidă a populaţiei Europei, care va atrage după sine o creştere a cheltuielilor publice din bugetul de stat şi răspunsul la întrebarea: ce alegem: echitate sau eficienţă în domeniul social? Cercetător principal Laureana Urse a menţionat fluxul migrator ca soluţie alternativă la problema îmbătrânirii populaţiei şi implicit, asigurarea mecanismelor de includere a noilor emigranţi în societăţile în care vin, în special suportul social care le este asigurat. Secretarul de stat pe probleme de politică socială Marta Ţărnea a subliniat importanţa luării în considerare a factorului uman, considerând că una dintre cauzele celor 30 de ani glorioşi ai Uniunii Europene a fost eliberarea energiilor sociale. Alte puncte de vedere supuse dezbaterii de către Ana Bleahu au fost acordul sau dezacordul faţă de valorile europene şi grija faţă de mediul înconjurător. În replică, moderatorul a subliniat faptul că, doar cu o zi înainte, a avut loc workshop-ul special despre protecţia mediului. Următoarea lucrare pe agenda evenimentului a fost Clasa mijlocie în contextul integrării europene prezentată de cercetător principal Laureana Urse (vezi studiul din revistă). S-a plecat de la premisa că formarea clasei de mijloc reprezintă expresia dezvoltării, dacă dorim o societate nepolarizată social în care să fie un optim de echitate. În România post-comunistă există două surse de formare a clasei de mijloc: proprietatea privată şi profesionalizarea muncii. Enumerând caracteristicile clasei de mijloc din România, autoarea a subliniat că: este în formare, este în general slabă economic şi este distribuită inegal în teritoriu, element deosebit de important în contextul aderării ţării noastre la Uniunea Europeană, orientată spre coeziune socială şi coeziunea regiunilor. La final, discuţia a fost mai mult orientată spre analiza SWOT a modelului social românesc: punctele tari, punctele slabe, oportunităţile, ameninţările, ţintele şi obiectivele, scenariile şi indicatorii. Cercetătorul principal Mihai Dumitru a subliniat ca puncte tari pe piaţa muncii: codul muncii, legile care interzic discriminarea, aspectul normelor şi instituţiilor care intervin pe piaţa muncii, formarea generaţiilor pe piaţa muncii a tinerilor, mobilitate accentuată. Punctele slabe identificate au fost: incluziunea, mai precis oamenii care rămân în afara pieţei muncii, diferenţele sistemice între rural şi urban şi legalitatea (avem normele, dar cum ne asigurăm că ele intră în legalitate?). 9 SESIUNEA: „MODELUL SOCIAL ROMÂNESC” 381 Ca ţintă, ca obiectiv, una dintre probleme ar trebui să fie dezvoltarea întreprinderilor mici şi mijlocii, în conformitate cu Agenda Lisabona. S-au menţionat o serie de acte referitoare la acest subiect la nivelul Uniunii Europene. Cercetătorul principal Oscar Hoffman a subliniat aşa-numitul paradox european: În Europa este o cercetare mult mai fertilă decât în America, dar inovaţia este mai rapidă pe continentul american. Explicaţia acestui paradox constă în faptul că în Uniunea Europeană, majoritatea economiei este bazată pe transferuri. În America nu se pune problema transferurilor, deoarece este, în general, coordonată de mari întreprinderi care investesc în inovaţie. Dacă într-adevăr această masă mare de IMM-uri reprezintă o măsură în ceea ce priveşte transferurile, problema este în ce măsură se poate ajunge la reală competiţie cu americanii. Plecând de la premisa că modelul american este superior, Gheorghe Socol a adresat întrebarea: de ce România alege deliberat un model care a pierdut în faţa SUA? Răspunsul a venit din partea lui Ion Glodeanu: asta era întrebarea, dacă mergem spre modelul european de a dezvolta întreprinderile mici şi mijlocii, cu toate consecinţele pe care le are, sau rămânem cel puţin în stadiul actual, aşa cum suntem, cu întreprinderile care sunt mari şi rămânem cu o pondere mică de întreprinderi mici şi mijlocii. Mariana Stanciu a adresat audienţei problematica raportului dintre modelul social şi modelul macroeconomic: Care este raportul dintre aceste două modele: modelul social este un obiectiv primordial, care subordonează celelalte interese între care cel social este doar unul dintre ele, sau pornim de la constatarea unui fapt: timp de 15 ani de tranziţie a fost evident: interesele de ordin economic au subordonat dur problemele sociale. Ca punct slab a fost menţionat modelul minimal în materie de protecţie socială, iar ca punct tare, schimbarea de mentalitate prin luarea în considerare a factorului uman. Continuând analiza SWOT, Cercetător principal Bogdan Voicu a evidenţiat punctele slabe: persistenţa agriculturii de subzistenţă, o cultură mai degrabă tradiţională, deosebită de restul Europei, capital educaţional cu dificultăţi de integrare, deschidere redusă, rezistenţă la schimbare, capital uman redus faţă de Uniunea Europeană, un sistem educaţional cu performanţe reduse, infrastructură destul de prost dezvoltată, atât sub aspectul drumurilor, cât şi ceea ce înseamnă comunicaţie, serviciile slab dezvoltate, care nu pot absorbi populaţia şomeră, automatizarea şi dezvoltarea. Punctele tari ar fi: posibilitatea deschisă de Uniunea Europeană care poate avea două efecte importante: pe de o parte, e vorba de efecte de fuziune, de contagiune, globalizare, integrare, atât la nivel cultural, cât şi tehnologic. Pe de altă parte, este un lucru care este cu dus şi întors: potenţialitatea puternică către emigrare, care înseamnă bani trimişi înapoi în ţară şi care reprezintă deja un procent important din PIB, şi pe de altă parte, contagiunea valorică, oamenii se întorc înapoi în ţară. A fost totodată subliniată densitatea redusă a locuirii, care însemna potenţial de creştere şi o posibilă formă de atragere a investiţiilor. 382 SIMONA VONICA RĂDUŢIU 10 Bogdan Voicu a subliniat capacitatea strategică de a fi în stare să transformi punctele slabe în punctele tari. Ca un exemplu în acest sens a fost abordată problema satului: programul dezvoltării rurale a satului, care la ora actuală cuprinde aproximativ 45% din populaţie: Acest punct slab de acum poate deveni un punct forte dacă reuşim să transformăm într-un spaţiu pentru stilul alternativ de viaţă. Ioan Mărginean a enumerat o serie de carenţe ale modelului social din România: lipsa pieţei, a desfacerii, gândirea de ansamblu privind dezvoltarea, societate decuplată de modelul social european: Punctul tare este că societatea românească deşi tradiţională, cum zice Bogdan, are puternic înrădăcinate valori individuale. România are potenţial de dezvoltare, rezerve de forţe de muncă. Ca posibile soluţii, Ioan Mărginean a propus dezvoltarea valorilor incluziunii sociale, promovarea unor politici active, mai degrabă decât pasive şi derularea unor politici de susţinere a grupurilor vulnerabile, ţinând cont în special de situaţia populaţiei Rrome care se confruntă încă cu problema lipsei actelor. Cercetător principal Simona Vonica a subliniat un alt punct slab al modelului social românesc: armonizarea parţială a legislaţiei româneşti în domeniul social cu cea europeană. Acest proces este parte integrantă a negocierilor pentru capitolul 13, afaceri sociale şi ocuparea forţei de muncă, iar delegaţia intersectorială românească este compusă din mai multe ministere, integrator de capitol este Ministerul Muncii, Solidarităţii Sociale şi Familiei. Ca argument au fost folosite două rapoarte: Raportul din noiembrie 2003. În Noiembrie 2003 România a înaintat raportul către Comisia Europeană. Comisia a vizat progresele înregistrate de România, a fost salutat Noul Cod al Muncii şi progresele realizate în domeniul muncii, dar legislaţia în domeniul social rămâne la faza dezirabilităţii: În continuarea acestui raport, la 24 februarie a fost prezentat Parlamentului European acel faimos raport prezentat de baroana Nicholson în care se subliniază progresele înregistrate de România, dar şi problemele pe legislaţia secundară. În ultimii ani, în România au fost adoptate: legea asistenţei sociale, venitul minim garantat, legea combaterii marginalizării sociale, dar aceste legi nu se bucură, din păcate, de legislaţia secundară. Deşi s-au făcut progrese în ultimul timp, din păcate, legislaţia în domeniul social, în special cea secundară încă nu este suficient cunoscută şi diseminată în teritoriu la nivelul funcţionarilor publici, în special datorită modificărilor legislative numeroase. O consecinţă directă a acestui fapt este că beneficiarii nu ajung să fie transparent informaţi asupra alocaţiilor pentru care sunt eligibili, ş.a.m.d. În legătură cu dezvoltarea serviciilor, cercetător principal Mariana Stanciu a pus în evidenţă faptul că: Dacă dezvoltarea socială poate reprezentat un potenţial punct tare, atunci trebuie să avem în vedere stimularea consumului (…) pentru dezvoltarea serviciilor trebuie să mărim sectorul de investiţii, corelat cu politica de atragere a investitorilor străini. Trebuie spart acest cerc: fie la nivel legislativ, fie la nivel de încurajare a consumului. Prin comunicările prezentate şi dezbaterile care au avut loc, evenimentul a fost un foarte bun prilej de a pune în evidenţă aspecte ale modelului social românesc şi cum ar putea fi conceptualizat mai adecvat şi transformat într-un concept monitorizabil prin indicatori sociali. 